সালমান এফ রহমান বলেন, প্রধানমন্ত্রী বলেছেন- আগামী নির্বাচন সহজ হবে না। কারণ সব দল নির্বাচনে অংশগ্রহণ করবে। তাই আমরা যারা দলের সঙ্গে জড়িত আছি আমাদের দায়িত্ব নিয়ে কাজ করতে হবে। যারা আওয়ামী লীগের নেতাকর্মী তারা আওয়ামী লীগকে ভোট দেবে এটাই স্বাভাবিক। শুধু আওয়ামী লীগের ভোটে আমরা নির্বাচনে জয়ী হতে পারবো না। তাই নিরপেক্ষ ও বিএনপিসহ অন্যান্য দলের কাছেও ভোট চাইতে হবে। তিনি বলেন, দোহারবাসীকে আমি কথা দিয়েছিলাম আপনাদের জন্য প্রধানমন্ত্রীকে বলে পদ্মার ভাঙন রোধে কাজ করবো। ইতিমধ্যে নয়াবাড়ি ইউনিয়নে অরঙ্গবাদ থেকে বাহ্রাঘাট পর্যন্ত পদ্মা বাঁধ প্রকল্পে ২১৭ কোটি টাকার কাজ চলছে ও নারিশা থেকে মুকসুদপুর পর্যন্ত ১৬ কোটি টাকার পদ্মা ভাঙনরোধে তীর সংরক্ষণ বাঁধ প্রকল্প পাস হয়েছে। এ ছাড়া দোহার-নবাবগঞ্জে বিভিন্ন উন্নয়নমূলক কাজ চলছে। তিনি বলেন, আসছে জাতীয় নির্বাচনে দোহার-নবাবগঞ্জ (ঢাকা-১) থেকে আমি নির্বাচন করবো। আপনারা আমাকে নৌকা মার্কায় ভোট দিয়ে বিজয়ী করে প্রধানমন্ত্রী ও জননেত্রী শেখ হাসিনাকে এ আসনটি উপহার দেবেন।